CELEX: 52010XX0902(03)
Language: sk
Date: 2010-05-12 00:00:00
Title: Rozhodnutie č. 296 z  12. mája 2010 o skončení konania vo veci udelenia povolenia na vyhľadávanie a prieskum ropy a zemného plynu, podzemných prírodných zdrojov v súlade s článkom 2 ods. 1 bodom 3 zákona o podzemných prírodných zdrojoch, v bloku 1 – 8 „Altimir“ nachádzajúcich sa v oblastiach Vratsa a Pleven

2.9.2010   
            
            
               SK
            
            
               Úradný vestník Európskej únie
            
            
               C 237/23
            
         ROZHODNUTIE č. 296
   z 12. mája 2010
   o skončení konania vo veci udelenia povolenia na vyhľadávanie a prieskum ropy a zemného plynu, podzemných prírodných zdrojov v súlade s článkom 2 ods. 1 bodom 3 zákona o podzemných prírodných zdrojoch, v bloku 1 – 8 „Altimir“ nachádzajúcich sa v oblastiach Vratsa a Pleven
   2010/C 237/07
   BULHARSKÁ REPUBLIKA
   RADA MINISTROV
   V súlade s článkom 50 ods. 2 v spojení s článkom 23 ods. 4 a článkom 46 ods. 2 bodom 2 zákona o podzemných prírodných zdrojoch a so zreteľom na porušenie pri uskutočnení konania, v dôsledku čoho bol pripustený uchádzač, ktorý nespĺňa záväzné podmienky ustanovené v zákone o podzemných prírodných zdrojoch a v súťažných podkladoch,
   RADA MINISTROV ROZHODLA, ŽE:
   
               1.
            
            
               Konanie vo veci udelenia povolenia na vyhľadávanie a prieskum ropy a zemného plynu, podzemných prírodných zdrojov v súlade s článkom 2 ods. 1 bodom 3 zákona o podzemných prírodných zdrojoch, v bloku 1 – 8 „Altimir“ nachádzajúcich sa v oblastiach Vratsa a Pleven sa končí;
            
         
               2.
            
            
               Minister hospodárstva, energetiky a cestovného ruchu prijme potrebné kroky na to, aby po nadobudnutí účinnosti tohto rozhodnutia vrátil uchádzačom zloženú zábezpeku;
            
         
               3.
            
            
               Proti tomuto rozhodnutiu je možné sa odvolať pred Najvyšším správnym súdom do 14 dní po oznámení tohto rozhodnutia uchádzačom.
            
         
      
         
            Predseda vlády
         
         Boyko BORISOV
         
            Generálny tajomník Rady ministrov
         
         Rosen ZHELYAZKOV